Diari Oficial de la Generalitat Valenciana


Sumari del DOGV 9291, del 04-03-2022 (2022/1729)

RESOLUCIÓ de 27 de desembre de 2021, del director general de LABORA Servei Valencià d'Ocupació i Formació, per la qual es convoquen per a l'exercici 2022 les subvencions destinades a la contractació de dones desocupades, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1729


Data del document
:   27-12-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de desembre de 2021, del director general de LABORA Servei Valencià d'Ocupació i Formació, per la qual es convoquen per a l'exercici 2022 les subvencions destinades a la contractació de dones desocupades, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA). [2022/1729]  
  
En el Diari Oficial de la Generalitat Valenciana d'11 de juliol de 2016, es va publicar l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en el Programa Iniciativa Social en col·laboració amb corporacions locals de la Comunitat Valenciana, modificada per l'Ordre 10/2017, de 8 de maig, de la Conselleria d'Economia Sostenible, Sectors Productius, Comerç i Treball, publicada en el Diari Oficial de la Generalitat Valenciana de 10 de maig de 2017.  
L'article 10.3 de l'Ordre 8/2016 estableix que cada convocatòria podrà delimitar els col·lectius de persones desocupades que resulten específicament destinatàries. Segons es constata de manera reiterada en totes les sèries estadístiques que es publiquen sobre aquest tema, la desocupació afecta especialment les dones; en concret, les estadístiques d'octubre de 2021 corroboren que la desocupació femenina a la Comunitat Valenciana supera en més d'un 20 % la dels homes, per la qual cosa és necessari que s'introduïsquen mesures tendents a reduir una bretxa que deixa en situació d'especial vulnerabilitat aquest col·lectiu.  
Aquesta situació de desequilibri entre la desocupació masculina i la femenina augmenta en aquells municipis de menor grandària, on les limitades possibilitats que ofereix el mercat laboral redueixen encara més les possibilitats que tenen les dones de trobar un lloc de treball.  
  
En aplicació d'aquesta previsió, aquesta convocatòria té per objecte subvencionar la contractació de dones desocupades de municipis que, segons les dades de població del padró de 2020, tenen menys de 5.000 habitants, o aquells que, encara superant aquest llindar, siguen beneficiaris de la línia específica del Fons de cooperació municipal per a la lluita contra el despoblament dels municipis de la Comunitat Valenciana, establida en l'annex de la Resolució de 5 d'agost de 2021, de la Presidència de la Generalitat.  
L'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que «en la tramitació anticipada d'atorgament de subvencions, de conformitat amb el que s'estableix en l'article 41 de la present llei, podrà arribar-se al moment procedimental immediatament anterior al de la resolució de la concessió, i haurà de constar en tots els tràmits que tal atorgament estarà condicionat a l'existència, en els pressupostos de l'exercici econòmic següent, de crèdit adequat i suficient per a això».  
  
En el projecte de pressupostos de la Generalitat per a l'exercici 2022 figura en el capítol IV del subprograma 322.51, Foment d'ocupació, la línia de subvenció S2941 amb una dotació adequada i suficient per al finançament d'aquestes ajudes.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria  
1. Convocar per a l'exercici 2022 les subvencions destinades a la contractació de dones desocupades, per a la realització d'obres o serveis d'interés general en col·laboració amb corporacions locals de la Comunitat Valenciana.  
2. Aquestes subvencions es finançaran a càrrec del capítol 4, codi de línia S2941000 del subprograma 322.51 Foment d'ocupació, per un import global màxim de 78.331.043 d'euros, fons procedents del Servei Públic d'Ocupació Estatal. En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de LABORA Servei Valencià d'Ocupació i Formació per a l'exercici 2022.  
3. La dotació d'aquesta convocatòria podrà incrementar-se si concorre algun dels supòsits recollits en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Segon. Objecte i àmbit  
Aquesta convocatòria té per objecte la concessió de subvencions destinades a la contractació de dones desocupades, per a la realització d'obres o serveis d'interés general en l'àmbit de la Comunitat Valenciana.  
  
Tercer. Beneficiaris i condicions  
1. Podran ser beneficiàries les corporacions locals municipals de la Comunitat Valenciana o entitats dependents o vinculades a aquestes que exercisquen competències en matèria d'ocupació, i que s'indiquen en l'annex, ja que compleixen els criteris recollits en el preàmbul.  
  
2. No podran ser beneficiàries les entitats que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Costos subvencionables  
1. Les subvencions es destinaran al finançament dels costos salarials, inclosa la cotització a la Seguretat Social, de les dones desocupades, que hagueren sigut contractades per a l'execució de les actuacions programades per l'entitat beneficiària.  
2. Únicament es consideraran cost salarial les percepcions econòmiques per la prestació del servei, a exclusió de dietes, indemnitzacions i bestretes a conseqüència de l'activitat laboral, retribucions de vacances no gaudides o altres percepcions que no tinguen la condició de salari.  
  
3. No resultaran subvencionables els dies en què el treballador es trobe en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat.  
  
  
Cinqué. Destinatàries finals  
Les destinatàries finals d'aquest programa són les dones desocupades, inscrites com a demandants d'ocupació en els espais Labora de la Generalitat.  
  
Sisé. Procediment de selecció de les dones treballadores  
1. Després de la publicació en l'apartat de subvencions de foment d'ús de la web de LABORA Servei Valencià d'Ocupació i Formació dels imports assignats per l'òrgan col·legiat, les entitats beneficiàries hauran de presentar una oferta d'ocupació a l'Espai Labora, que efectuarà una preselecció entre dones desocupades inscrites en els espais Labora de la Generalitat que, preferentment, no resulten beneficiàries de prestacions o subsidis per desocupació o de rendes vinculades a processos d'inserció laboral.  
2. Per a la selecció final de les dones candidates es constituirà una comissió de baremació integrada per dos representants de l'entitat beneficiària, que exerciran la presidència (amb vot de qualitat) i la secretaria; i per sengles representants de les organitzacions sindicals integrants del Consell de Direcció de LABORA Servei Valencià d'Ocupació i Formació, que hauran de ser convocats amb una antelació mínima de cinc dies hàbils.  
3. L'entitat beneficiària contractarà les que obtinguen una puntuació major en la baremació dels criteris establits en l'annex de l'Ordre 8/2016, sense que puga contractar-se més d'un membre de la mateixa unitat familiar. En cas d'empat, se seleccionarà la que acredite una renda per càpita de la unitat familiar menor.  
4. S'estendrà l'acta del procés de selecció, segons el model normalitzat. En cas d'absència de la representació sindical, s'adjuntarà a l'acta la convocatòria remesa o la justificació de l'absència.  
5. Les dones candidates hauran de figurar inscrites com a aturades en LABORA Servei Valencià d'Ocupació i Formació en el moment de la contractació, que en tot cas haurà de tindre lloc després de la resolució de concessió de la subvenció. No es considerarà complit aquest requisit si la inscripció es produeix el dia en què s'inicia la relació laboral.  
6. Les treballadores podran ser substituïdes en cas de resolució del contracte de treball abans que finalitze el projecte per les causes recollides en l'article 5.6 de l'Ordre 8/2016, en la redacció donada per l'Ordre 10/2017, o de suspensió a causa de situacions d'incapacitat temporal, maternitat, paternitat o altres situacions amb obligació legal de reserva del lloc. Les substitucions es realitzaran segons l'ordre de puntuació per altres dones candidates que figuren inscrites com a aturades demandants d'ocupació. Si cap de les dones candidates en situació de reserva compleix els requisits per a ser contractada, s'iniciarà un nou procés de selecció segons el que s'estableix en aquest article.  
  
  
Seté. Condicions de les contractacions  
1. Amb la subvenció concedida, les entitats beneficiàries podran efectuar les contractacions i executar els projectes que consideren convenients sempre que es respecten les condicions següents:  
a) Els contractes que es formalitzen hauran de tindre una duració d'almenys sis mesos a jornada completa.  
b) Les contractacions no podran servir per a cobrir vacants dels llocs de treball de l'entitat beneficiària.  
2. Les entitats beneficiàries podran ampliar amb els seus propis recursos la duració dels contractes subvencionats.  
3. Els projectes subvencionables hauran d'executar-se dins del període comprés entre la data de la resolució de concessió i el 15 de desembre de 2022.  
  
Huité. Forma i termini de presentació de sol·licituds  
1. La sol·licitud (que comprén, així mateix, la documentació exigida en punt nové de la resolució) s'ha de presentar de manera telemàtica en la Seu electrònica de la Generalitat Valenciana, a través del procediment GUC habilitat amb aquesta finalitat i denominat EMDONA 2022 Programa de subvencions iniciativa Social destinat a la contractació de dones desocupades, en col·laboració amb les corporacions locals. En la pàgina web de LABORA Servei Valencià d'Ocupació i Formació, (http://www.labora.gva.es/corporacions-locals-mancomunitats-diputacions/foment-de-l-ocupacio) estarà disponible la informació sobre aquesta convocatòria i s'habilitarà un accés a la seu electrònica per a formular la sol·licitud. Per a això, s'haurà de disposar de signatura electrònica avançada, bé amb el certificat reconegut d'entitat o el certificat de representant d'entitat. Seran inadmeses aquelles sol·licituds que es presenten utilitzant el procediment GUC ací descrit.  
  
2. El termini per a la presentació de les sol·licituds serà de 15 dies hàbils comptadors des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
3. Només podrà presentar-se una sol·licitud per municipi. En cas que es presenten diverses sol·licituds, només s'admetrà la formulada per l'ajuntament.  
  
Nové. Documentació que s'ha d'adjuntar a la sol·licitud  
A les sol·licituds ha d'adjuntar-se la documentació següent, segons els models normalitzats:  
a) Formulari annex a la sol·licitud en el qual cal indicar l'import global de la subvenció sol·licitada. Si no s'indica cap import s'entendrà que l'entitat sol·licita l'import de 17.000 euros consignat en el punt onze de la resolució. Només serà admissible variar l'import sol·licitat inicialment, mitjançant l'aportació d'un nou formulari annex que anul·larà l'anterior, durant el període de presentació de sol·licituds.  
  
b) Dades de domiciliació bancària, segons el model normalitzat. En el cas que no hagen variat respecte de l'última sol·licitud presentada davant LABORA Servei Valencià d'Ocupació i Formació per l'entitat sol·licitant, s'haurà d'identificar la versió corresponent.  
c) Declaració responsable del representant legal de l'entitat sol·licitant que aquesta no es troba incursa en les prohibicions per a obtindre la condició de beneficiari establides en els apartats 2 i 3 de l'article 13 de la Llei general de subvencions.  
  
Deu. Instrucció i procediment de concessió  
1. La concessió d'aquestes subvencions es tramitarà en règim de concurrència competitiva.  
2. La instrucció correspondrà a les Direccions Territorials de LABORA Servei Valencià d'Ocupació i Formació.  
3. L'òrgan instructor podrà recaptar dels interessats l'aportació addicional de tots els documents i totes les dades aclaridores que estime necessaris per a resoldre sobre la sol·licitud presentada.  
4. Una vegada examinades les sol·licituds, l'òrgan instructor emetrà un informe en què farà constar que els beneficiaris compleixen tots els requisits necessaris per a la concessió de les ajudes.  
5. En la subdirecció general competent en matèria d'ocupació es constituirà un òrgan col·legiat integrat per la persona titular d'aquesta subdirecció o persona que designe per a substituir-la, que el presidirà; dos vocals; i un secretari, amb veu però sense vot. Els vocals i el secretari seran designats per la persona titular de la direcció general competent en matèria d'ocupació. L'òrgan col·legiat emetrà un informe en què es concrete el resultat de l'avaluació efectuada.  
6. A la vista de l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
  
Onze. Distribució de la dotació  
1. L'òrgan col·legiat proposarà la distribució de la dotació pressupostària d'acord amb els criteris següents:  
a) Es proposarà per a tots els sol·licitants un import de 17.000 euros, sense que en cap cas l'import assignat puga superar la quantia de l'ajuda sol·licitada.  
b) En el cas que la dotació no s'haguera esgotat després de procedir segons el que es disposa en el paràgraf anterior, el sobrant es distribuirà fins a esgotar el crèdit disponible en proporció a l'atur registrat.  
c) Si la dotació resultara insuficient per a procedir segons el que s'estableix en l'apartat a, es prioritzaran els municipis segons el major atur registrat.  
2. A l'efecte del que es disposa en l'apartat anterior es tindran en compte les estadístiques d'atur registrat corresponents al mes anterior al de la data de la resolució de la convocatòria.  
3. La resolució de possibles empats s'efectuarà en funció de la pitjor evolució de l'atur registrat en cada municipi. A aquest efecte, la comparativa es remuntarà als mesos precedents a l'indicat en l'apartat anterior que resulte necessari fins a desfer l'empat.  
  
Dotze. Resolució i recursos  
1. La competència per a resoldre sobre les sol·licituds presentades correspon per delegació a la persona titular de la Direcció General d'Ocupació i Formació.  
2. La resolució de concessió determinarà la quantia concedida i incorporarà les condicions, obligacions i determinacions accessòries a les quals haja de subjectar-se el beneficiari.  
3. El termini per a resoldre i notificar les resolucions serà de sis mesos comptadors a partir de l'endemà de finalització del termini de presentació de sol·licituds. Una vegada transcorregut aquest termini sense que s'haja dictat una resolució expressa, la sol·licitud podrà entendre's desestimada per silenci administratiu.  
4. La resolució posarà fi a la via administrativa, i s'hi podrà interposar en contra un recurs potestatiu de reposició davant la Direcció General de LABORA Servei Valencià d'Ocupació i Formació en el termini d'un mes a partir de l'endemà de la notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu en el termini de dos mesos davant el jutjat contenciós administratiu competent, de conformitat amb els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretze. Mitjà de notificació  
La notificació de les resolucions i dels actes de tràmit es practicarà a través de la seu electrònica de la Generalitat (https://sede.gva.es), per a la qual cosa el sol·licitant haurà de disposar de signatura electrònica avançada, bé amb el certificat reconegut d'entitat o amb el certificat de representant d'entitat. Amb aquesta finalitat, es remetrà un avís a l'adreça de correu electrònic que figure en l'expedient, on s'informarà de la posada a la disposició d'una notificació en la seu electrònica. La falta de pràctica de l'avís no impedirà que la notificació siga considerada plenament vàlida.  
  
Catorze. Pagament anticipat  
Amb la justificació prèvia de l'inici del projecte, podrà anticipar-se el pagament de fins al 30 per cent de la subvenció concedida o un altre percentatge superior que puga establir la Llei de pressupostos de la Generalitat per a 2022.  
  
Quinze. Requisits per als pagaments  
1. El pagament de la subvenció, tant l'anticipat com el derivat de la comprovació del compte justificatiu, requerirà que el beneficiari complisca els requisits següents:  
a) Es trobe al corrent en el compliment de les obligacions tributàries i enfront de la Seguretat Social i no siga deutor per resolució de procedència de reintegrament.  
b) Es trobe al corrent en el compliment de l'obligació de rendició dels comptes anuals a la Sindicatura de Comptes.  
2. A l'efecte del que es disposa en l'apartat anterior, el beneficiari haurà d'aportar una declaració responsable relativa a l'article 34.5 de la Llei general de subvencions; i l'òrgan gestor obtindrà de la Sindicatura de Comptes el certificat sobre el compliment de l'obligació de rendició de comptes anuals.  
  
Setze. Justificació d'inici del projecte  
1. La documentació d'inici del projecte s'ha de justificar en el termini d'un mes a partir de la data de contractació de les dones treballadores.  
2. L'inici s'ha de justificar davant la Direcció Territorial de LABORA Servei Valencià d'Ocupació i Formació, mitjançant la presentació de la documentació següent:  
a) Certificat d'inici en model normalitzat, subscrit pel secretari de la corporació local o òrgan corresponent de les entitats dependents o vinculades a aquesta, amb la memòria explicativa del projecte i la identificació del codi comptable corresponent a la subvenció concedida.  
  
b) Acta de selecció de les dones contractades, amb la llista de dones desocupades remesa per l'Espai Labora.  
c) Contractes de treball i la comunicació d'aquests a LABORA Servei Valencià d'ocupació i Formació a través de l'aplicació Hhfcnth@.  
d) Altes en la Seguretat Social i informe de dades per a la cotització Idc.  
e) Informació a les treballadores contractades sobre la procedència del finançament del programa.  
f) La documentació requerida per al pagament, a la qual fa referència en el punt anterior d'aquesta resolució.  
g) Justificant de l'emplenament del formulari inicial d'indicadors per la persona contractada.  
  
Dèsset. Justificació de la subvenció  
1. En el termini de dos mesos des de la finalització del període subvencionat dels contractes, l'entitat beneficiària haurà de justificar la subvenció concedida davant la Direcció Territorial de LABORA Servei Valencià d'Ocupació i Formació. Per a això haurà de presentar un compte justificatiu que ha de contindre la següent documentació:  
1.1. Informe final de l'obra o servei realitzat, en model normalitzat.  
  
1.2. Certificat de despesa final en el qual el secretari o l'interventor de la corporació local, o òrgan corresponent de les entitats dependents o vinculades a aquesta, certificarà expressament que s'ha produït el pagament efectiu de les despeses justificades. Si, en el moment de presentació del compte justificatiu, existiren cotitzacions i pagaments a compte d'IRPF pendents de pagament per no haver vençut el termini per a això, s'hauria d'indicar tal circumstància en el certificat, i adjuntar-ne un certificat acreditatiu del pagament en el termini d'un mes a comptar des de la data de la presentació davant l'Administració competent.  
1.3. Si escau, justificant del reintegrament dels fons no utilitzats. En efectuar l'ingrés haurà d'identificar-se l'entitat beneficiària i el número d'expedient afectat.  
1.4. Certificació del secretari o interventor de la corporació local o òrgan corresponent de les entitats dependents o vinculades a aquesta relatiu a altres ingressos o subvencions que hagen finançat l'activitat subvencionada, amb indicació del concepte, l'import i la procedència.  
  
1.5. Relació de dones contractades, amb el detall dels costos salarials i de Seguretat Social, per a la qual cosa cal aportar la documentació que es relaciona a continuació:  
a) Nòmines de les treballadores.  
b) Relació nominal de treballadors (RNT).  
1.6. Almenys dues fotografies de l'actuació realitzada.  
1.7. Justificació de la publicitat del finançament de la subvenció (cartells, fullets, premsa, publicació, etc.).  
1.8. La documentació requerida per al pagament, a la qual fa referència el punt quinze.  
2. El beneficiari haurà de conservar aquesta documentació i mantindre juntament amb aquesta el resum anual de retencions i ingressos a compte sobre rendiments del treball, corresponent a l'exercici (model 190), que podrà ser requerit a l'efecte de control posterior.  
3. D'acord amb el que s'estableix en l'article 31.2 de la Llei 38/2003, general de subvencions, es considerarà despesa realitzada la que ha sigut efectivament pagada amb anterioritat a la finalització del termini de justificació, excepte el pagament de les cotitzacions a la Seguretat Social i IRPF que haja de presentar una vegada vençut aquest termini, que s'acreditarà, d'acord amb el que s'estableix en el punt 1.2 d'aquest punt, en el termini d'un mes comptador des de la data de la presentació davant l'Administració competent.  
  
Díhuit. Resolució de pagament i incidències  
La competència per a efectuar el reconeixement de les obligacions i la proposta de pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes correspon per delegació a la persona titular de la Direcció Territorial de LABORA Servei Valencià d'Ocupació i Formació.  
  
Dènou. Dret de la competència  
Aquestes subvencions són compatibles amb el mercat comú i no estan subjectes a comunicació o notificació a la Comissió Europea per no és d'aplicació el que s'estableix en l'article 107.1 del Tractat de funcionament de la Unió Europea per estar destinades a entitats públiques per a la realització d'obres o serveis d'interés general i social i, per tant, no poden afectar els intercanvis comercials perquè no falsegen ni amenacen falsejar la competència.  
  
Contra aquesta resolució, que esgota la via administrativa, podrà interposares un recurs contenciós administratiu en el termini de dos mesos, comptadors des de l'endemà de la seua publicació, davant el jutjat contenciós administratiu competent corresponent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 27 de desembre de 2021.- El director general de LABORA Servei Valencià d'Ocupació i Formació: Enric Nomdedéu i Biosca.  
  
  
  
  
ANNEX  
Relació d'ajuntaments que poden sol·licitar la subvenció  
  
Ademuz  
Ador  
Agost  
Agres  
Agullent  
Aielo de Malferit  
Aielo de Rugat  
Aigües  
Aín  
Albalat de la Ribera  
Albalat dels Sorells  
Albalat dels Tarongers  
Albocàsser  
Alborache  
Albuixech  
Alcalalí  
Alcàntera de Xúquer  
Alcocer de Planes  
Alcoleja  
Alcublas  
Alcudia de Veo  
Alfafara  
Alfara de la Baronia  
Alfara del Patriarca  
Alfarp  
Alfarrasí  
Alfauir  
Alfondeguilla  
Algar de Palancia  
Algímia d'Alfara  
Algimia de Almonacid  
Algorfa  
Algueña  
Almedíjar  
Almiserà  
Almoines  
Almudaina  
Alpuente  
Alqueria d'Asnar, l-  
Alqueria de la Comtessa, l-  
Alqueries, les  
Altura  
Andilla  
Anna  
Antella  
Arañuel  
Aras de los Olmos  
Ares del Maestrat  
Argelita  
Artana  
Atzeneta d'Albaida  
Atzeneta del Maestrat  
Atzúbia, l-  
Ayódar  
Ayora  
Azuébar  
Balones  
Barracas  
Barx  
Barxeta  
Bejís  
Bèlgida  
Bellreguard  
Bellús  
Benafer  
Benafigos  
Benagéber  
Benasau  
Benassal  
Benavites  
Beneixama  
Beneixida  
Benferri  
Beniarbeig  
Beniardá  
Beniarjó  
Beniarrés  
Beniatjar  
Benicolet  
Benicull de Xúquer  
Benidoleig  
Benifairó de la Valldigna  
Benifairó de les Valls  
Benifallim  
Benifato  
Beniflá  
Benigembla  
Benijófar  
Benilloba  
Benillup  
Benimantell  
Benimarfull  
Benimassot  
Benimeli  
Benimodo  
Benimuslem  
Beniparrell  
Benirredrà  
Benissanó  
Benissoda  
Benissuera  
Benlloc  
Biar  
Bicorp  
Bocairent  
Bolbaite  
Bolulla  
Bonrepòs i Mirambell  
Bufali  
Bugarra  
Busot  
Cabanes  
Càlig  
Calles  
Camp de Mirra, el  
Camporrobles  
Canet lo Roig  
Cañada  
Càrcer  
Carrícola  
Casas Altas  
Casas Bajas  
Casinos  
Castell de Cabres  
Castell de Castells  
Castell de Guadalest, el  
Castellfort  
Castellnovo  
Castelló de Rugat  
Castellonet de la Conquesta  
Castielfabib  
Castillo de Villamalefa  
Catadau  
Catí  
Caudete de las Fuentes  
Caudiel  
Cerdà  
Cervera del Maestre  
Chella  
Chelva  
Chera  
Chilches / Xilxes  
Chóvar  
Chulilla  
Cinctorres  
Cirat  
Cofrentes  
Confrides  
Corbera  
Cortes de Arenoso  
Cortes de Pallás  
Costur  
Cotes  
Coves de Vinromà, les  
Culla  
Daimús  
Daya Nueva  
Daya Vieja  
Domeño  
Dos Aguas  
Emperador  
Enguera  
Ènova, l-  
Eslida  
Espadilla  
Estivella  
Estubeny  
Facheca  
Famorca  
Fanzara  
Faura  
Favara  
Figueroles  
Fondó de les Neus, el  
Font de la Figuera, la  
Font d'En Carròs, la  
Fontanars dels Alforins  
Forcall  
Formentera del Segura  
Fortaleny  
Fuente la Reina  
Fuenterrobles  
Fuentes de Ayódar  
Gaianes  
Gaibiel  
Gátova  
Gavarda  
Geldo  
Genovés, el  
Gestalgar  
Gilet  
Godelleta  
Gorga  
Granja de la Costera, la  
Granja de Rocamora  
Guadasséquies  
Guardamar de la Safor  
Herbés  
Higueras  
Higueruelas  
Hondón de los Frailes  
Jacarilla  
Jalance  
Jana, la  
Jarafuel  
Jérica  
Llanera de Ranes  
Llaurí  
Llíber  
Llocnou de la Corona  
Llocnou de Sant Jeroni  
Llocnou d'En Fenollet  
Llombai  
Llosa de Ranes, la  
Llosa, la  
Llucena  
Llutxent  
Loriguilla  
Losa del Obispo  
Ludiente  
Macastre  
Manuel  
Marines  
Massalavés  
Massalfassar  
Mata, la  
Matet  
Millares  
Millena  
Miramar  
Moixent  
Montán  
Montanejos  
Montaverner  
Montesa  
Montitxelvo  
Montroi/Montroy  
Morella  
Murla  
Navajas  
Navarrés  
Novetlè  
Olocau  
Olocau del Rey  
Orba  
Orxa, l-   
Orxeta  
Otos  
Palanques  
Palma de Gandía  
Palmera  
Palomar, el  
Parcent  
Pavías  
Pedralba  
Penàguila  
Petrés  
Piles  
Pina de Montalgrao  
Pinet  
Planes  
Pobla de Benifassà, la  
Pobla del Duc, la  
Pobla Llarga, la  
Pobla Tornesa, la  
Poble Nou de Benitatxell, el   
Poblets, els  
Polinyà de Xúquer  
Portell de Morella  
Potries  
Puebla de Arenoso  
Puebla de San Miguel  
Quart de les Valls  
Quartell  
Quatretonda  
Quatretondeta  
Quesa  
Rafal  
Rafelcofer  
Rafelguaraf  
Ràfol d'Almúnia, el  
Ráfol de Salem  
Real  
Real de Gandia, el  
Relleu  
Ribesalbes  
Riola  
Romana, la  
Rossell  
Rotglà i Corberà  
Rótova  
Rugat  
Sacañet  
Sagra  
Salem  
Salinas  
Salzadella, la  
San Isidro  
San Rafael del Río  
Sanet y Negrals  
Sant Joan de Moró  
Sant Joanet  
Sant Jordi   
Sant Mateu  
Santa Magdalena de Pulpis  
Segart  
Sella  
Sellent  
Sempere  
Senija  
Senyera  
Serra  
Serratella, la  
Sierra Engarcerán  
Siete Aguas  
Simat de la Valldigna  
Sinarcas  
Sollana  
Soneja  
Sot de Chera  
Sot de Ferrer  
Suera  
Sumacàrcer  
Tales  
Tàrbena  
Teresa  
Teresa de Cofrentes  
Terrateig  
Tibi  
Tírig  
Titaguas  
Todolella  
Toga  
Tollos  
Torás  
Tormos  
Toro, El  
Torralba del Pinar  
Torre de les Maçanes, la  
Torre d'En Besora, la  
Torre d'en Doménec, la  
Torrebaja  
Torrechiva  
Torrella  
Torres Torres  
Tous  
Traiguera  
Tuéjar  
Useres, les  
Vall d'Alba  
Vall d'Alcalà, la  
Vall de Almonacid  
Vall de Gallinera  
Vall de Laguar, la  
Vall d'Ebo, la  
Vallada  
Vallanca  
Vallat  
Vallés  
Vallibona  
Venta del Moro  
Verger, el  
Vilafamés  
Vilafranca  
Vilallonga  
Vilanova d'Alcolea  
Vilar de Canes  
Vilavella, la  
Villahermosa del Río  
Villamalur  
Villanueva de Viver  
Villar del Arzobispo  
Villargordo del Cabriel  
Villores  
Vinalesa  
Vistabella del Maestrat  
Viver  
Xaló  
Xeresa  
Xert  
Xodos  
Yátova  
Yesa, La  
Zarra  
Zorita del Maestrazgo  
Zucaina